**ПРОЕКТ**

**За изменение и допълнение на Наредбата за определяне на местните данъци на територията на община Трявна.**

1. Изменя чл.7, ал.1 от Наредбата за определяне на местните данъци на територията на община Трявна, който придобива следното ново съдържание:

„С данък върху недвижимите имоти се облагат разположените на територията на страната сгради и самостоятелни обекти в сгради, както и поземлените имоти, разположени в строителните граници на населените места и селищните образувания, и поземлените имоти извън тях, които според подробен устройствен план имат предназначението по чл. 8, т. 1 от Закона за устройство на територията и след промяна на предназначението на земята, когато това се изисква по реда на специален закон.“

1. Изменя чл.17, ал.4 от Наредбата за определяне на местните данъци на територията на община Трявна, който придобива следното ново съдържание:

„При липса на счетоводни данни данъчната оценка се определя от служител на общинската администрация за сметка на данъчно задълженото лице. Данъчната оценка се определя от служител на общинската администрация и при наличие на счетоводни данни, определени в нарушение на приложимото счетоводно законодателство. Определянето на данъчната оценка се извършва по реда на Данъчно-осигурителния процесуален кодекс.“

1. Изменя чл.32 ал.3 от Наредбата за определяне на местните данъци на територията на община Трявна, който придобива следното ново съдържание:

„ Алинея 1 не се прилага за моторни превозни средства, придобити преди първоначалната им регистрация за движение в страната“

1. Изменя чл.40, ал.4 от Наредбата за определяне на местните данъци на територията на община Трявна, който придобива следното ново съдържание:

„ Собствениците на превозни средства, с изключение на случаите по ал. 1, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32, като в случай че същата не е подадена в посочения срок, служител на общинската администрация образува служебно партида за превозното средство въз основа на данните, налични в общината и в регистъра на населението.»

1. Изменя чл.40, ал.3, т.4 от Наредбата за определяне на местните данъци на територията на община Трявна, който придобива следното ново съдържание:

« са налице основания за предявяване право на освобождаване от данък“

1. Създава нова т.5:

„са налице основания за ползване на данъчни облекчения по чл. 59, ал. 4 от ЗМДТ“

1. Изменя чл.48, ал.1, т.2 от Наредбата за определяне на местните данъци на територията на община Трявна, който придобива следното ново съдържание: „лицето не е регистрирано по Закона за данък върху добавената стойност, с изключение на регистрация при доставки на услуги по чл. 97а и за вътреобщностно придобиване по чл. 99 и чл. 100, ал. 2 от същия закон.“
2. Изменя чл.57, ал.2 от Наредбата за определяне на местните данъци на територията на община Трявна, който придобива следното ново съдържание:

„Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал. 1“

1. Създава нова ал.6 в чл.57 от Наредбата за определяне на местните данъци на територията на община Трявна, който придобива следното ново съдържание:

„Данните по ал. 3 се предоставят от Министерството на финансите на общините в срок до три дни след получаването им от Министерството на туризма:

 1. чрез изградена и функционираща автоматизирана връзка между системата за обмен на информация, поддържана от Министерството на финансите в изпълнение на чл. 5а, и софтуерния продукт за администриране на местните данъци и такси на съответната община, или

 2. чрез предоставен оторизиран достъп на съответната община до получената информация от Единната система за туристическа информация..“

 10. Изменя т.1 в Приложение № 1 към чл.55 от Наредбата за определяне на местните данъци на територията на община Трявна, който придобива следното ново съдържание:

 **„**Места за настаняване с не повече от 20 стаи, категоризирани една или две звезди или регистрирани по Закона за туризма.“

1. В Преходни и заключителни разпоредби създава нов § 6

За 2020 г. за местата за настаняване до 20 стаи, регистрирани по Закона за туризма, се прилага размерът на патентния данък, определен в границите от 25 до 250 лв. в съответната наредба по чл.1, ал.2 от Закона за местните данъци и такси за местата за настаняване с не повече от 20 стаи, категоризирани една или две звезди

Изготвил: